SHBA, NATO, paralajmërojnë Rusinë
Perëndimi po kërcënon Moskën me masa të reja ndëshkimore për përpjekjet e aneksimit në Krime
Rusia nuk ka pranuar të tërhiqet përballë sanksioneve amerikane dhe evropiane të vendosura lidhur me aneksimin e Krimesë nga Moska. Veprimet e fundit të Rusisë kanë shkaktuar shqetësime në radhët e fqinjëve të Rusisë dhe janë pasuar nga paralajmërime të reja nga Uashingtoni: Para syve të trupave ukrainase, forcat paraushtarake pro-ruse shpërthyen dyert e komandës së marinës ukrainase dhe iu vunë ndryshimeve në dekor dhe në masat e sigurisë. Në Uashington, Sekretari i Përgjithshëm i NATO-s Anders Fogh Rasmussen e cilësoi agresionin rus një thirrje për zgjim: Zoti Rasmussen e krahasoi Rusinë me një vend arrogant dhe tha se veprimet e Moskës kanë detyruar NATO-n të pezullojë planifikimin e një misioni të përbashkët për të shkatërruar armët kimike të Sirisë. NATO-ja është e hapur për dialog, por ai tha se siguria e vendeve anëtare është parësore: Këtë mesazh përsëriti edhe Nënpresidenti Joe Biden në Lituani, para fqinjëve të tronditur në rajonin e Baltikut. Në një takim të Këshillit të Sigurimit të OKB-së, Ambasadorja amerikane Samantha Power u hodh në një sulm të ri: Ajo e akuzoi Rusinë se po riharton kufijtë. Një zëdhënës i Shtëpisë së Bardhë paralajmëroi dje se sanksionet ekzistuese dhe sanksionet e reja që po planifikohen do të garantojnë se Rusia do ta paguajë shtrenjtë. Por Rusia mbetet e vendorus. Gjykata e saj kushtetuese miratoi dje ligjin që i jep autoritetet Presidentit Putin të përfundojë aktet e fundit të aneksimit të Krimesë. Ndërkaq, ligjvënësit rusë nuk i përfillën kërcënimet e Perëndimit: Rusia po çimenton kontrollin mbi Krimenë, si me forcë, ashtu edhe me simbole. Shkronjat ruse mbi fasadën e parlamentit të Krimesë janë simbolika e këtyre zhvillimeve historike.